সিরাজগঞ্জে অভিযুক্ত জেএমবি নেতা গ্রেপ্তার ...-474882 | কালের কণ্ঠ | kalerkantho
সিরাজগঞ্জে অভিযুক্ত জেএমবি নেতা গ্রেপ্তার
১৫ মার্চ, ২০১৭ ১৪:০৭
সিরাজগঞ্জের উল্লাপাড়ায় জঙ্গি সংগঠন জামাআতুল মুজাহিদীন বাংলাদেশের (জেএমবি) নেতা আবুল কালাম আজাদ (৬০) নামের এক স্কুল শিক্ষককে গ্রেপ্তার করেছে গোয়েন্দা পুলিশ। গতকাল মঙ্গলবার সন্ধ্যায় উপজেলার পঞ্চক্রোশী ইউনিয়নের বেতকান্দি গ্রাম থেকে তাকে গ্রেপ্তার করা হয়। তার বিরুদ্ধে জেএমবি সংশ্লিষ্টতা ও নাশকতার অভিযোগে মামলা রয়েছে।
গ্রেপ্তার আবুল কালাম আজাদ বেতকান্দি ওই গ্রামের মৃত সুজাবত আলীর ছেলে। তিনি স্থানীয় আলী আহম্মেদ উচ্চ বিদ্যালয়ের ধর্মীয় শিক্ষক হিসেবে কর্মরত।
সিরাজগঞ্জ গোয়েন্দা পুলিশের ওসি ওহেদুজ্জামান বিষয়টি নিশ্চিত করে জানান, গোপন সংবাদের ভিত্তিতে বেতকান্দি এলাকায় অভিযান চালিয়ে আবুল কালাম আজাদকে গ্রেপ্তার করা হয়েছে। তিনি ২০১২ সালে গঠিত জেএমবি সিরাজগঞ্জ জেলা শাখার সেক্রেটারি ছিলেন। তার বিরুদ্ধে জেএমবি-সংশ্লিষ্টতা ও নাশকতার অভিযোগে মামলাও রয়েছে। গ্রেপ্তারের পর প্রাথমিকভাবে জিজ্ঞাসাবাদ শেষে আজ বুধবার সকালে তাকে আদালতের মাধ্যমে জেলহাজতে পাঠানো হয়েছে।